joelniklaus/EU_Wikipedias huggingface dataset:
Έλληνες στη Νορβηγία

Οι Έλληνες της Νορβηγίας αποτελούν μια από τις μικρότερες μεταναστευτικές ομάδες της χώρας.Η ελληνική κοινότητα στη Νορβηγία αποτελούνταν από 1.671 άτομα το 2009, μια αύξηση σε σύγκριση με τα 1.572 άτομα το 2008. Το 2009, οι 673 ήταν μετανάστες, 41 γεννήθηκαν στη Νορβηγία από δύο μετανάστες γονείς, και 809 γεννήθηκαν στη Νορβηγία με μετανάστη γονέα. Η πλειοψηφία τους είναι εγκατεστημένη στο Μπέργκεν και το Όσλο. Υπάρχουν πολύ λίγοι Έλληνες στη Νορβηγία που είναι παντρεμένοι με άλλους Έλληνες.

Εκπαίδευση 
Έντεκα μαθητές στα νορβηγικά πρωτοβάθμια και κατώτερα δευτεροβάθμια σχολεία μιλούν τα ελληνικά ως κύρια γλώσσα. Οι περισσότεροι από αυτούς ζουν στο Μπέργκεν.

Ελληνικές Ορθόδοξες Εκκλησίες στη Νορβηγία 
Ένα μέρος των 7.600 Ανατολικών Ορθόδοξων Χριστιανών στη Νορβηγία είναι Έλληνες. Η κυρίως ελληνική συνάθροιση του Ευαγγελισμού της Θεοτόκου ιδρύθηκε το 1965 στο Όσλο, με κύριο σκοπό την εξυπηρέτηση της ελληνικής Ορθόδοξης κοινότητας στη Νορβηγία. Η εκκλησία διοικείται υπό τον Μητροπολίτη Παύλο Μενεβίσσογλου, που εδρεύει στη Στοκχόλμη. Η συνάθροιση γιορτάζει τη Θεία Λειτουργία περίπου μια φορά το μήνα μέσω των υπηρεσιών του Αρχιμανδρίτη Ευμένιου Λικάκη ή άλλον Έλληνα κληρικό που ταξιδεύει στο Όσλο για την περίσταση. Επιπλέον, η Ορθόδοξη Εκκλησία του Αγίου Μιχαήλ είναι μια μικρή ελληνική κοινότητα στο Μπέργκεν με 98 μέλη.

Δείτε επίσης 

Ελληνονορβηγικές σχέσεις

Παραπομπές 

Νορβηγια
Πληθυσμιακές ομάδες της Νορβηγίας
Μπολέσλαος Β΄ της Βοημίας

Ο Μπολέσλαος Β΄ ο ευσεβής, τσεχικά Boleslav II. pobožný (π. 930 - 7 Φεβρουαρίου 999) από τον Οίκο των Πρεμυσλιδών ήταν δούκας της Βοημίας (972-999).

Βιογραφία
Ήταν ο προτότοκος γιος τού Μπολεσλάου Α΄ τού ωμού και μάλλον της Μπιαγκότα, γνωστής μόνο από τα νομίσματά της. Αδέλφια του ήταν ο Στράχκβας επίσκοπος της Πράγας, η Ντουμπράβκα σύζυγος τού Μιέσκο Α΄ της Πολωνίας και η Μλάντα ηγουμένη σε μονή Βενεδικτίνων.

Το 972 απεβίωσε ο πατέρας του και ο Μπολέσλαος Β΄ ανέλαβε ως kníže (πρίγκιπας, δούκας). Όπως και ο πατέρας του, στην αρχή διαφώνησε με τους Οθωνίδες της Γερμανίας. Το 974, μαζί με τον Μιέσκο Α΄ της Πολωνίας, υποστήριξε τον Ερρίκο Β΄ των Οθωνιδών δούκα της Βαυαρίας, που εξεγέρθηκε εναντίον τού Όθωνα β΄ της Γερμανίας. Ο Ερρίκος Β΄ ηττήθηκε και διέφυγε στην Πράγα, στην Αυλή τού Μπολέσλαβ Β΄. Τότε ο Όθων Β΄ εκστράτευσε στη Βοημία και ο Μπολέσλαβ Β΄ το Πάσχα τού 978 στο Κέντλινμπουρκ τού υποσχέθηκε συμμαχία.

Από το 980 και μετά χάλασαν οι σχέσεις με την Πολωνία: Το 983 απεβίωσε ο Όθων Β΄ και τον διαδέχθηκε ο ανήλικος γιος του Όθων Γ΄ της Γερμανίας. Τότε ο Ερρίκος Β΄ εξεγέρθηκε και ο Μπολέσλαος Β΄ πήρε το μέρος του, ενώ ο Μιέσκο Α΄ υποστήριξε τον Όθωνα Γ΄. Ο δούκας της Βοημίας κατέλαβε το μαργραβάτο τού Μάισσεν στη Σαξονία και ματαίωσε τα σχέδια τού Μπολέσλαφ Α΄ της Πολωνίας (γιου τού Μιέσκο Α΄), που είχε νυμφευτεί την κόρη τού μαργράβου τού Ρίκντακ. Το 987 ο Μπολέσλαoς B΄ έπρεπε να αποσυρθεί από το Μάισσεν. Από 990 ξεκίνησε έναν μακρό αγώνα εναντίον της Πολωνίας για την κατοχή της Σιλεσίας και της Μικρής Πολωνίας. Το 992 προσέγγισε τον Όθωνα Γ΄ και συμμετείχε σε μία ανεπιτυχή εκστρατεία εναντίον των Λούτισι (Σλαύων τού Έλβα) στα ίχνη της Μεγάλης Σλαβικής εξέγερσης τού 983.

Οικογένεια
Νυμφεύτηκε πρώτα την Αντίβα, ίσως κόρη τού Εδουάρδου τού πρεσβυτέρου βασιλιά των Άγγλων. Η ένδειξη γι' αυτό ωστόσο είναι ασθενής. Η Αντίβα ήταν μητέρα τού πρώτου τέκνου, υποθέτουμε και για τα άλλα:
 Μπολέσλαος Γ΄ π. 965-1037, δούκας της Βοημίας.
 Γιαρομίρ απεβ. 1035, δούκας της Βοημίας.
 Όλντριχ π. 975-1034, δούκας της Βοημίας.

Πηγές
 Krofta, Kamil (1957). "Bohemia to the Extinction of the Premyslids". In Tanner, J.R.; Previte-Orton, C.W.; Brooke, Z.N. Cambridge Medieval History:Victory of the Papacy. Vol. VI. Cambridge University Press.
 Joanna A. Sobiesiak: Bolesław II Przemyślida (†999): Dynasta i jego państwo. Kraków: Avalon, 2006

Παραπομπές 

Οίκος των Πρεμυσλιδών
Όλντριχ της Βοημίας

Ο Όλντριχ, τσεχικά Oldřich, λατιν. Odalricus, Udalrichus (π. 975 - 9 Νοεμβρίου 1034) από τον Οίκο των Πρεμυσλιδών ήταν δούκας της Βοημίας (1012-33, 34). Η διακυβέρνησή του ξεκίνησε μία περίοδο σταθερότητας, έπειτα από ένα μακρό διάστημα εσωτερικών δυναστικών ερίδων. Υπό την εξουσία του η Μοραβία ανακτήθηκε από την Πολωνική κατοχή.

Βιογραφία
Ήταν ο τρίτος γιος τού Μπολεσλάου Β΄ δούκα της Βοημίας και της Αντίβας.

Το 999 απεβίωσε ο πατέρας του και τον διαδέχθηκε ο πρωτότοκος Μπολέσλαος Γ΄, σύντομα όμως ήλθε σε διαμάχη με τους αδελφούς του Γιαρομίρ και Όλντριχ. Το 1001 οι δύο τελευταίοι αναγκάστηκαν να διαφύγουν στην Βαυαρική Αυλή στο Ρέγκενσμπουρκ. Το επόμενο έτος ο Μπολέσλαος Γ΄ εκτοπίστηκε από τον Οίκο των Βρσόβτσι, που είχε εξεγερθεί και ο Μπολέσλαφ Α΄ της Πολωνίας εισέβαλε στη Βοημία. Τότε παρενέβη ο Ερρίκος Β΄ της Γερμανίας, που εκστράτευσε στη Βοημία· οι δύο αδελφοί επέστρεψαν και ο Γιαρομίρ εγκαταστάθηκε ως δούκας το 1004.

Στον Γερμανο-Πολωνικό Πόλεμο τού 1002-18 ο Γιαρομίρ έμεινε πιστός υποστηρικτής τού Γερμανού βασιλιά. Ωστόσο ο Ερρίκος Β΄ δεν έκανε κάτι, όταν το 1012 ο Όλντριχ εκτόπισε και τύφλωσε τον Γιαρομίρ, ο οποίος διέφυγε στην Πολωνία. Ο Όλντριχ αναγνώρισε την επικυριαρχία της Γερμανίας. Σταθεροποίησε την εξουσία του με την καταστολή των εξεγερμένων Βρσόβτσι.

Οικογένεια
Σύμφωνα με τον θρύλο που διασώζει ο χρονικογράφος Κοσμάς της Πράγας, ο Όλντριχ νυμφεύτηκε το 1002 τη Μποζένα, κόρη τού Κρεσίνα, ενός αγρότη, αφού πρώτα έδειωξε την πρώτη σύζυγό του, που δεν τού έκανε απογόνους. Από την Μποζένα είχε τέκνα:
 Μπρετίσλαφ Α΄ 1002/05-1055, δούκας της Βοημίας.

Αν και οι γονείς του είχαν παντρευτεί, ο γάμος δεν εθεωρείτο έγκυρος από την Εκκλησία, διότι ζούσε ακόμη η πρώτη σύζυγος. Ήταν "νόθος", όμως ο Μπρετίσλαφ Α΄ διαδέχθηκε τον πατέρα του ως μόνος απόγονός του.

Πηγές
 Wolverton, Lisa (2001). Hastening Toward Prague: Power and Society in the Medieval Czech Lands. University of Pennsylvania Press.
 Krofta, Kamil (1957). "Bohemia to the Extinction of the Premyslids". In Tanner, J.R.; Previte-Orton, C.W.; Brooke, Z.N. Cambridge Medieval History:Victory of the Papacy. Vol. VI. Cambridge University Press.

Ολντριχ της Βοημιας
Όλγα Τζαβάρα

Η Όλγα Τζαβάρα (21 Νοεμβρίου 1924 - Αθήνα 25 Ιουνίου 2013), ήταν Ελληνίδα πρωταθλήτρια της σκοποβολής και πέντε φορές πρωταθλήτρια Ευρώπης στο τραπ ενώ είχε πετύχει και παγκόσμιο ρεκόρ.

Ξεκίνησε την σκοποβολή το 1956 έπειτα από προτροπή του θείου της Κώστα Λυκούρη μετά την παρακολούθηση αγώνα σκοποβολής στην Αίγυπτο. Ήταν αθλήτρια του ΟΦΚΟ με προπονητή τον Γιάννη Κούτση. 

Ήταν συνολικά πέντε φορές πρωταθλήτρια Ευρώπης στο τραπ, το 1958, 1959, 1960, 1961 και το 1962. Το 1958, ήταν δεύτερη στο "κύπελλο Σταθάτου" και κατέκτησε το χρυσό μετάλλιο στο Ευρωπαϊκό πρωτάθλημα της Γενεύης. Η Τζαβάρα ήταν πρώτη με 136 επιτυχίες έναντι 105 της Γαλλίδας Γκολάρντ. Το 1960 ήταν πρώτη στην Βαρκελώνη. Το 1961 ήταν πρώτη στην Βέρνη και πέτυχε παγκόσμιο ρεκόρ με επίδοση 165/200. To 1962 στον Λίβανο και την Βηρυτό ήταν πρώτη με  163 επιτυχίες.

Παραπομπές 

Ελληνίδες αθλήτριες της σκοποβολής
Σκοπευτές  ΟΦΚΟ
Κάτοχοι μεταλλίων του Ευρωπαϊκού Πρωταθλήματος Πήλινου Στόχου
Μπρετίσλαφ Α΄ της Βοημίας

Ο Μπρετίσλαφ Α΄, τσεχικά Břetislav I. (1002/05 - 10 Ιανουαρίου 1055) από τον Οίκο των Πρεμυσλιδών ήταν δούκας της Βοημίας (1035-55), ο "Αχιλλέας" της Βοημίας.

Βιογραφία
Ήταν το μόνο τέκνο τού Όλντριχ δούκα της Βοημίας και της Μποζένα, παλλακίδας αγροτικής καταγωγής. Ως νόθος δεν μπορούσε να είχε επιφανή σύζυγο, έτσι έκλεψε τη σύζυγό του Γιούντιτ των Ποππονιδών, κόρη τού Ερρίκου μαργράβου τού Νόρτγκαου το 1019 από το Σβάινφουρτ.

Κατά την εξουσία τού πατέρα του το 1019 ή το 1029 ο Μπρετίσλαφ Α΄ έλαβε πίσω τη Μοραβία από την Πολωνία. Περί το 1031 εισέβαλε στην Ουγγαρία, με σκοπό να προλάβει την επέκτασή της υπό τον Στέφανο Α΄. Ο Όλντριχ και ο αδελφός του Γιαρομίρ μοίρασαν τη Βοημία το 1034 και γι' αυτό ο Μπρετίσλαφ Α΄ έφυγε από τη χώρα, όμως όταν ο Γιαρομίρ παραιτήθηκε, ο Μπρετίσλαφ Α΄ επέστρεψε για να αναλάβει την εξουσία.

Οικογένεια
Νυμφεύτηκε τη Γιούντιτ των Ποππονιδών, κόρη τού Ερρίκου μαργράβου τού Νόρτγκαου. Ο Όλντριχ ήθελε καλές σχέσεις με τους Μπάμπενμπερκ δούκες της Αυστρίας και να τις ενδυναμώσει με γάμο. Ο γιος του όμως εθεωρείτο νόθος· ο Μπρετίσλαφ Α΄ έλυσε το θέμα, απαγάγοντας τη Γιούντιτ από μία μονή στο Σβάινφουρτ. Δεν τιμωρήθηκε γι' αυτό. Είχε τέκνα:
 Σπυτίνιεφ Β΄ 1031-1061, δούκας της Βοημίας.
 Βρατίσλαος Β΄ απεβ. 1092, δούκας, μετά πρώτος βασιλιάς της Βοημίας.
 Γιαρομίρ 1035-1090, επίσκοπος της Πράγας.
 Κορράδος Α΄ απεβ. 1092, δούκας της Βοημίας.
 Όθων Α΄ 1045-1087, πρίγκιπας τού Ολομόουτς.

Παραπομπές

Πηγές
 Berend, Nora; Urbaniczyk, Przemyslaw; Wiszewski, Przemyslaw (2013). Central Europe in the High Middle Ages:Bohemia, Hungary and Poland, c.900-c.1300. Cambridge University Press.
 Krzemieńska, Barbara (1999). Břetislav I.: Čechy a střední Evropa v prvé polovině XI. století [Bretislav I: Bohemia and Central Europe in the first half of the 11th century] (2nd. ed.). Prague: Garamond. ISBN 80-901760-7-0. (in Czech)
 Krzemieńska, Barbara (1999). "Břetislav I". pp. 324–329.
 Krofta, Kamil (1957). "Bohemia to the Extinction of the Premyslids". In Tanner, J.R.; Previte-Orton, C.W.; Brooke, Z.N. Cambridge Medieval History:Victory of the Papacy. Vol. VI. Cambridge University Press.
 Mahoney, William (2011). The History of the Czech Republic and Slovakia. ABC-CLIO.
 Pánek, Jaroslav (2009). A History of the Czech Lands. Charles University.
 Wolfram, Herwig (2006). Conrad II, 990-1039: Emperor of Three Kingdoms. Translated by Kaiser, Denise A. The Pennsylvania State University Press.
 Wolverton, Lisa (2001). Hastening Toward Prague: Power and Society in the Medieval Czech Lands. University of Pennsylvania Press.

Οίκος των Πρεμυσλιδών
Hellas Sat 3

Ο Inmarsat S/Hellas Sat 3 είναι δορυφόρος που ανήκει στην Hellas Sat. Εκτοξεύτηκε (σε ένα πύραυλο Ariane 5) στις 28 Ιουνίου 2017, στις 21:15 UTC (00:15 ώρα Ελλάδος) στο για να αντικαταστήσει τον δορυφόρο Hellas Sat 2. Ο δορυφόρος βρίσκεται σε τροχιακή θέση στον 39ο ανατολικό μεσημβρινό.

Το δορυφορικό ωφέλιμο φορτίο της ζώνης S θα χρησιμοποιηθεί από την Inmarsat ως στοιχείο του Ευρωπαϊκού Δικτύου Αερομεταφορών, ενός ολοκληρωμένου δορυφορικού και επίγειου δικτύου για την παροχή τηλεπικοινωνιακών υπηρεσιών για τους επιβάτες των αεροσκαφών στην επικράτεια όλων των χωρών της Ευρωπαϊκής Ένωσης, συμπεριλαμβανομένης της Νορβηγίας και της Ελβετίας. Ο εξοπλισμός του Hellas-Sat, θα περιέχει 44 αναμεταδότες ζώνης Ku και ένα αναμεταδότη ζώνης Ka που θα παρέχει άμεσες υπηρεσίες δορυφορικής ραδιοτηλεοπτικής μετάδοσης και επικοινωνίας για την Ευρώπη, τη Μέση Ανατολή και την Αφρική.

Παραπομπές

Εξωτερικοί σύνδεσμοι

Άρθρο για τον Hellas Sat 3

Δορυφόροι της Ελλάδας
Κρίστιαν Τέιλορ

Ο Κρίστιαν Τέιλορ (Christian Taylor γεννήθηκε 18 Ιουνίου 1990) είναι Αμερικανός αθλητής του στίβου. Είναι δύο φορές χρυσός Ολυμπιονίκης στο άλμα εις τριπλούν. 

Συμμετέχει σε διεθνείς διοργανώσεις στα αγώνισμα του τριπλούν και του μήκους.

Βιογραφία 
Γεννήθηκε στη Φαγιέτβιλ της Τζόρτζια από γονείς με καταγωγή απο τα Μπαρμπάντος.

Σταδιοδρομία

Ολυμπιακοί Αγώνες 
Κατέκτησε τον τίτλο του ολυμπιονίκη δύο φορές στο άλμα εις τριπλούν, στο Λονδίνο το 2012 και στο Ρίο το 2016.

Παγκόσμιο Πρωτάθλημα 
Το 2011 στο Παγκόσμιο της Ντέγκου, ο Τέιλορ κατέκτησε το χρυσό μετάλλιο στο τριπλούν.

Το 2013 στη Μόσχα, ήταν μια ανάσα πίσω από το βάθρο (4η θέση) με επίδοση 17.20 μ.

Το 2015 στο Πεκίνο, κέρδισε με ευκολία το αγώνισμα με την 2η καλύτερη επίδοση όλων των εποχών στο τριπλούν (18.21 μ.), μόλις 8 εκ. πίσω από το παγκόσμιο ρεκόρ του Τζόναθαν Έντουαρντς.

Το 2017 στο Λονδίνο, κέρδισε τον τρίτο τίτλο του σε παγκόσμιο πρωτάθλημα.

Στον επόμενη διοργάνωση του θεσμού, ο Τέιλορ υπερασπίστηκε για ακόμη μια φορά τον τίτλο του, έχοντας στο σύνολο τέσσερα χρυσά μετάλλια σε Παγκόσμιο Πρωτάθλημα, πράγμα που δεν έχει ξανακάνει κανένας αθλητής.

Παραπομπές 

Αμερικανοί αθλητές του στίβου
Άλτες του μήκους
Άλτες του τριπλούν
Κάτοχοι μεταλλίων του Παγκοσμίου Πρωταθλήματος Στίβου
Παγκόσμιοι πρωταθλητές στίβου 
Χρυσοί Ολυμπιονίκες του στίβου
Αθλητές του στίβου στους Θερινούς Ολυμπιακούς Αγώνες 2012
Αθλητές του στίβου στους Θερινούς Ολυμπιακούς Αγώνες 2016
Τζέιμς Κάαν

Ο Τζέιμς Κάαν (James Edmund Caan, 26 Μαρτίου 1940 – 6 Ιουλίου 2022) ήταν Αμερικανός ηθοποιός του κινηματογράφου και της τηλεόρασης και γνώστης πολεμικών τεχνών

Γεννημένος στην εργατική συνοικία του Μπρονξ της Νέας Υόρκης, ο Τζέιμς ήταν παιδί δύο Εβραίων μεταναστών από τη Γερμανία: του εμπόρου κρέατος Άρθουρ Κάαν και της συζύγου του, Σόφι Φάλκενστάιν (Sophie Falkenstain-Caan), που απέκτησαν συνολικά τρία παιδιά. Ο Τζέιμς μεγάλωσε στο Κουίνς και σπούδασε στο Πανεπιστήμιο του Μίσιγκαν. Ακολούθως εγγράφηκε στο Πανεπιστήμιο Χόφστρα, έχοντας εκεί συμφοιτητές τον σκηνοθέτη Φράνσις Φορντ Κόπολα και την ηθοποιό και τραγουδίστρια Lainie Kazan, αλλά δεν θέλησε να αποφοιτήσει, καθώς στράφηκε από νωρίς στην υποκριτική. Κατά τη διάρκεια των σπουδών του στο Χόφστρα πέρασε από συνέντευξη, κρίθηκε κατάλληλος και έγινε δεκτός στη Σχολή Θεάτρου «Neighborhood Playhouse» της Νέας Υόρκης.

Απεβίωσε στο Λος Άντζελες σε ηλικία 82 ετών.

Τιμητικές διακρίσεις 
Για την ερμηνεία του στον ρόλο του ευέξαπτου Σόνυ Κορλεόνε στην ταινία Ο Νονός, ο Κάαν έλαβε από την Ακαδημία Κινηματογράφου υποψηφιότητα ως καλύτερος υποστηρικτικός ηθοποιός (για «Όσκαρ» β΄ ρόλου) και έλαβε επίσης έναν «Χρυσό Σκούφο». Για την έως τότε προσφορά του στον κινηματογράφο, ο Κάαν εισήλθε το 1978 στη Λεωφόρο της Δόξας στο Χόλυγουντ, ενώ απέκτησε το δικό του «Αστέρι» στο νούμερο 6648 της Hollywood Boulevard.

Ενδεικτική φιλμογραφία 
 «The Glory Guys» (1965) (τιμήθηκε με «Χρυσό Σκούφο»)
 «El Dorado» (1967)
 «The Rain People» (1969)
 «Brian’s Song» (1971)
 «Ο Νονός» (1972)
 «Cinderella Liberty» (1973)
 «The Gambler» (1974)
 «Freebie and the Bean» (1974)
 «Rollerball» (1975)
 «Funny Lady» (1975)
 «A Bridge Too Far» (1977)
 «Chapter Two» (1979)
 «Thief» (1981)
 «Misery» (1990)
 «For the Boys» (1991)
 «Eraser» (1996)
 «Bottle Rocket» (1996)
 «Dogville» (2003)
 «Elf» (2003)
 «Las Vegas» (2003-2008)
 «Βρέχει Κεφτέδες» (καρτούν, 2009)
 «Βρέχει Κεφτέδες 2» (καρτούν, 2013)
 «A Fighting Man» (2014)
 «The Good Neighbor» (2016)

Προσωπική ζωή 

Ο Κάαν σύναψε 4 γάμους (με ισάριθμα διαζύγια), από τους οποίους απέκτησε συνολικά πέντε παιδιά, μεταξύ των οποίων είναι ο ηθοποιός Σκοτ Κάαν, εκ των βασικών πρωταγωνιστών της σειράς Χαβάη 5-0 (του 2010 κ.ε.)

Παραπομπές

Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Αμερικανοεβραίοι
Μποζιβόι Α΄ της Βοημίας

Ο Μποζιβόι Α΄, τσεχικά Bořivoj I (π. 852 - π. 889) από τον Οίκο των Πρεμυσλιδών ήταν ο πρώτος ιστορικά βεβαιωμένος δούκας της Βοημίας και ο γενάρχης τού Οίκου του. Την εποχή αυτή η Βοημία ήταν υποτελής της Μεγάλης Μοραβίας. Τα Φραγκικά Χρονικά της Φούλντα της εποχής του αναφέρουν αρκετούς πρίγκιπες των Δυτικών Σλάβων και μεταξύ αυτών το 872 τον Γκοριβέι, που ίσως είναι ο Μποριβόι.

Βιογραφία
Σύμφωνα με το Χρονικό των Βοημών τού Κοσμά της Πράγας ο Μποριβόι ήταν γιος τού μυθικού Χόστιβιτ πρίγκιπα της Βοημίας, απογόνου τού Πρέμυσλ και της βασίλισσας Λιμπούσε. Οι πρόγονοί του δεν είναι γνωστοί με βεβαιότητα. Επειδή εξαρτιόταν από τη Μοραβία, ίσως ήταν συγγενής με τους εκεί Μοϊμιρόφτσι.

Αρχικά ήταν εγκατεστημένος στο Λεβύ Χράντετς, ένα ξύλινο οχυρό στα βορειο-δυτικά της Πράγας. Ως επικεφαλής των Πεμυσλιδών που δέσποζαν στην κεντρική Βοημία, ο Μποζιβόι Α΄ αυτοανακηρύχθηκε kníže (πρίγκιπας) περί το 867. Ο τίτλος του αργότερα μεταφράστηκε από Γερμανούς λογίους ως dux (λατιν. πρίγκιπας με εξουσία) των Βοημών (Τσέχων). Αν και οι ηγεμόνες των επιμέρους δουκάτων της Γερμανίας έφεραν τον ίδιο τίτλο, αυτός τού Μποζιβόι Α΄ είχε άλλη έννοια: σε αντίθεση με τους Γερμανούς δούκες -που ήταν διορισμένοι αντιπρόσωποι τού βασιλιά- ο δούκας της Βοημίας ήταν κυρίαρχος ηγεμόνας. Το 872 τον αναγνώρισε ως δούκα ο επικυρίαρχός του Σβατοπλούκ Α΄ της Μοραβίας, που απέστειλε τον Μεθόδιο επίσκοπο Θεσσαλονίκης να ξεκινήσει τον εκχριστιανισμό της Βοημίας.

Οικογένεια
Νυμφεύτηκε την αγία Λουντμίλα, κόρη τού Σλάβιμπορ πρίγκιπα των Σορμπιανών και είχε τέκνα:
 Σπυτίνιεφ π. 875-915, δούκας της Βοημίας.
 Βρατίσλαος Α΄ δούκας της Βοημίας.
 Στρεζισλάβα, παντρεύτηκε τον Σλάβνικ δούκα τού Λιμπίτσε και γιος τους ήταν ο:
 Αδαλβέρτος π. 956-997, επίσκοπος της Πράγας, άγιος, προστάτης των Τσέχων, Πολωνών και Πρώσσων.

Πηγές
 Hugh LeCaine Agnew (2004). The Czechs and the Lands of the Bohemian Crown. Hoover Press. p. 1832. ISBN 978-0-8179-4492-6.

Οίκος των Πρεμυσλιδών
Γεώργιος Γιαννούλης

Ο Γιώργος Γιαννούλης (Επταχώρι Καστοριάς, 1915 - 1948) ήταν Έλληνας στρατιωτικός, αγωνιστής της Εθνικής Αντίστασης και διοικητής του Δημοκρατικού Στρατού Ελλάδας.

Βιογραφικά Στοιχεία 
Ο Γιώργος Γιαννούλης γεννήθηκε το 1915 στο Επταχώρι Καστοριάς, ένα από τα πιο σημαντικά κεφαλοχώρια του Γράμμου, όπου τελείωσε το Δημοτικό Σχολείο. Τέλειωσε το Γυμνάσιο το 1934 και το 1935 έγινε μέλος του ΚΚΕ. Το 1938, μετά την αποφοίτησή του από τη Νομική Σχολή του Πανεπιστημίου Αθηνών, υπηρέτησε στη Σχολή Εφέδρων Αξιωματικών στη Σύρο. Το 1940 πολέμησε στο αλβανικό μέτωπο και στην Κατοχή πρωτοστάτησε στη δημιουργία αντάρτικων ομάδων στα χωριά της περιοχής του, όπου αναδείχθηκε σε διοικητή τάγματος του ΕΛΑΣ. Μετά τη Συμφωνία της Βάρκιζας, κατά την περίοδο της Λευκής τρομοκρατίας, κατέφυγε στο Μπούλκες της Γιουγκοσλαβίας, όπου δούλεψε ως διευθυντής της εφημερίδας «Φωνή του Μπούλκες». Τον Ιούλη του 1946 ανέλαβε τη διοίκηση της πρώτης Ομάδας Δημοκρατικών Ενοπλων Καταδιωκόμενων (ΟΔΕΚ) στον Γράμμο, ενώ τελειώνοντας το καλοκαίρι ανέλαβε διοικητής του πρώτου Συγκροτήματος Ανταρτών Γράμμου. Διακρίθηκε για τις στρατιωτικές του ικανότητες και αναδείχθηκε σε διοικητή της 102 Ταξιαρχίας του ΔΣΕ.

Μετά από τη μάχη του Γράμμου, κοινοποιήθηκε διαταγή του Νίκου Ζαχαριάδη με ημερομηνία 4 Σεπτέμβρη 1948, όπου γνωστοποιούνταν η εκτέλεση του Γιώργου Γιαννούλη. Η διαταγή ανέφερε ανάμεσα σε άλλα:

«(...) Στις 20 του Αυγούστου 1948, δικάστηκε από το Στρατοδικείο της 670 Μονάδας σε θάνατο και εκτελέστηκε ο πρώην Αντι/ρχης Πεζικού του Δ.Σ.Ε. Γεώργιος Γιαννούλης. Ο Γιαννούλης Γεώργιος είναι ο άμεσος Υπεύθυνος για τον αιφνιδιασμό και την απώλεια του Κάμενικ, για την απώλεια του Γκόλιο, επίσης και για την απώλεια της Μπάτρας (...) Ο ΔΣΕ πολλές φορές βοήθησε το Γιαννούλη για να διορθώσει τις αδυναμίες του, αυτός όμως συνέχισε τα λάθη του και έφτασε μέχρι τις παραπάνω πράξεις που αποτελούν πραγματική προδοσία. (...)».

Στον Γιαννούλη είχε γίνει αυστηρή κριτική, όταν ο κυβερνητικός στρατός πήρε το Κάμενικ, που υπερασπιζόταν η Ταξιαρχία του, ενώ υπήρχαν και υποψίες σε βάρος του για συνεργασία με τον εχθρό. 

Στις 6 Νοέμβρη 1957, δόθηκε στο ΠΓ του ΚΚΕ το «Πόρισμα για τον σ. Γιαννούλη Γιώργη του Κώστα», το οποίο απέρριπτε όλες τις κατηγορίες εναντίον του, ενώ ακύρωνε και την απόφαση της καθαίρεσής του από το βαθμό του αντισυνταγματάρχη του ΔΣΕ. Οι υπόνοιες για προδοσία, που έγιναν στην πράξη άτυπη κατηγορία, κρίθηκαν αβάσιμες και επομένως άδικες.

Το Πόρισμα υπογράμμιζε ότι «ο σ. Γιαννούλης στην πολύχρονη πάλη του συνειδητά και με συνέπεια εκτέλεσε το καθήκον του μπροστά στο Κόμμα και το λαό».

Κομματική Αποκατάσταση 
Κατά την Πανελλαδική Συνδιάσκεψη του ΚΚΕ για το δοκίμιο ιστορίας του κόμματος την περίοδο 1918-1949 στις 23 Ιουνίου 2018, αποφασίστηκε η επίσημη κομματική αποκατάσταση του Γιώργου Γιαννούλη, όπως και άλλων αγωνιστών της Εθνικής Αντίστασης, του Άρη Βελουχιώτη και του Γιώργου Γεωργιάδη. Η απόφαση της συνδιάσκεψης ανέφερε:

«Ο Γιώργος Γιαννούλης έχει αποκατασταθεί στην πράξη και στην κομματική συνείδηση εδώ και πολλά χρόνια, ως άξιο μέλος του ΚΚΕ. Η Πανελλαδική Συνδιάσκεψη του ΚΚΕ αποφασίζει και την επίσημη αποκατάσταση του Γιώργου Γιαννούλη».

Παραπομπές
Σπυτίνιεφ Α΄ της Βοημίας

Ο Σπυτίνιεφ Α΄, τσεχικά Spytihněv I (π. 875 - 915) από τον Οίκο των Πρεμυσλιδών ήταν δούκας της Βοημίας (894/5-915).

Βιογραφία
Ήταν ο πρωτότοκος γιος τού Μποζιβόι Α΄ πρώτου δούκα της Βοημίας και της αγίας Λουντμίλα, κόρης τού Σλάβιμπορ πρίγκιπα των Σορμπιανών.

Το 889 απεβίωσε ο πατέρας του· ο Σπυτίνιεφ Α΄ και ο αδελφός του Βρατίσλαος Α΄ ήταν ανήλικοι, έτσι επίτροπος της αρχής ανέλαβε ο επικυρίαρχός τους Σβατοπλούκ Α΄ της Μοραβίας. 

Το 894 απεβίωσε ο βασιλιάς της Μοραβίας και οι γιοί του Μοϊμίρ Β΄ της Μοραβίας και Σβατοπλούκ Β΄ έριζαν για τη διαδοχή. Με αφορμή αυτό ο Σπυτίνιεφ Α΄ θέλησε να ελευθερωθεί από την υποτέλεια στη Μεγάλη Μοραβία: σύμφωνα με το Φραγκικό Χρονικό της Φούλντα εμφανίστηκε στη Συνέλευση (λατιν. Dieta, γερμ. Reichstag) το 895 στο Γέγκενσμπουρκ και δήλωσε υποτέλεια στον Αρνούλφο των Καρολιδών της Ανατολικής Φραγκίας. 

Ενίσχυσε την εξουσία του στην κεντρική Βοημία, γύρω από τη σημερινή Πράγα και ανήγειρε αρκετά κάστρα στα όρια της ηγεμονίας του: Μιενλίκ, Λιμπουσίν, Τετίν, Λιστενί και Μπολέσλαφ. Συνέχισε την επέκταση τού κάστρου της Πράγας ως διοικητικού κέντρου τού ανερχόμενου δουκάτου του, σε αντικατάσταση τού πρώιμου μεσαιωνικού ξύλινου φρουρίου Λεβύ Χράντεκ.

Ενίσχυσε τους δεσμούς του με την Ανατολική Φραγκία, συμμαχώντας με τον Λεοπόλδο των Χουόζι μαργράβο της Βαυαρίας, που το 989 πολέμησε εναντίον τού Μοϊμίρ Β΄. Το αποτέλεσμα ήταν η Βοημία τελικά να διαχωριστεί από το βασίλειο της Μεγάλης Βοημίας. Η συμμαχία με την ανατολική Φραγκία σχεδιάστηκε για να προστατεύσει τη Βοημία από της επιδρομές των Ούγγρων. Ταυτόχρονα άνοιξε τη Βοημία στον πολιτισμό της Καρολίγγειας περιόδου, που επέφερε την εισδοχή του Καθολικισμού στη χώρα. 

Μάλλον τάφηκε στο ναό της Παρθένου Μαρίας στο κάστρο της Πράγας, όπως έγινε με πολλά μέλη τού Οίκου των Πρεμυσλιδών την περίοδο αυτή.

Παραπομπές

Πηγές
 Jan Klapste (11 November 2011). The Czech Lands in Medieval Transformation. Brill. p. 361. ISBN 978-90-04-22646-3.

Οίκος των Πρεμυσλιδών
Τσετσενο-Ινγκουσετική Αυτόνομη Σοβιετική Σοσιαλιστική Δημοκρατία

Η Τσετσενο-Ινγκουσετική Αυτόνομη Σοβιετική Σοσιαλιστική Δημοκρατία, ή Τσετσενο-Ινγκουσετική ΑΣΣΔ ήταν μια αυτόνομη δημοκρατία εντός της Ρωσικής ΣΟΣΔ. Η πρωτεύουσα ήταν το Γκρόζνι.

Στην απογραφή του 1979, η έκταση ήταν 19.300 τ.χλμ. και είχε πληθυσμό 1.155.805 (απογραφή 1979). Οι 611.405 ήταν Τσετσένοι, οι 134.744 ήταν Ινγκουσέτιοι, ενώ οι υπόλοιποι ήταν Ρώσοι και άλλες εθνοτικές ομάδες.

Ιστορία

Ρωσική Αυτοκρατορία 
Το 1810, η ιστορική Ινγκουσετία εντάχθηκε οικειοθελώς στην Αυτοκρατορική Ρωσία, και το 1859 η ιστορική Τσετσενία προσαρτήθηκε στη Ρωσία κατά τη διάρκεια του μακρού Καυκάσιου πολέμου του 1817-64.

Σοβιετική περίοδος 
Μετά τη Ρωσική Επανάσταση του 1917, στις 20 Ιανουαρίου του 1921, η Τσετσενία και η Ινγκουσετία εντάχθηκε στην Ορεινή Σοβιετική Δημοκρατία. Η διαίρεση της Ορεινής ΑΣΣΔ ξεκίνησε λίγο μετά το σχηματισμό της, και η Επαρχία της Τσετσενίας διαχωρίστηκε στις 30 Νοεμβρίου 1922 ως Τσετσενική Αυτόνομη Περιφέρεια. Στις 7 Ιουλίου του 1924, τα απομεινάρια της Ορεινής ΑΣΣΔ χωρίστηκαν στην Αυτόνομη Περιφέρεια Βόρειας Οσσετίας και τη Ινγκουσετική Αυτόνομη Περιφέρεια. Στις 15 Ιανουαρίου 1934, οι Αυτόνομες Περιφέρειες Τσετσενίας και Ινγκουσετίας ενώθηκαν στη Τσετσενο-Ινγκουσετική Αυτόνομη Περιφέρεια, η οποία προβιβάστηκε σε ΑΣΣΔ (Τσετσενο-Ινγκουσετική ΑΣΣΔ) στις 5 Δεκεμβρίου του 1936.

Β΄ Παγκόσμιος Πόλεμος  
Κατά τη διάρκεια του Β΄ Παγκοσμίου Πολέμου, το 1942-43, η δημοκρατία κατελήφθη μερικώς από τη Ναζιστική Γερμανία, ενώ από 40.000 Τσετσένοι πολέμησαν στον Κόκκινο Στρατό. Στις 3 Μαρτίου του 1944, υπό τις διαταγές του Ιωσήφ Στάλιν, η δημοκρατία διαλύθηκε και ο πληθυσμός της απελάθηκε με τη βία μετά τις κατηγορίες για συνεργασία με τους εισβολείς και αποσχιστικές τάσεις. Το έδαφος της ΑΣΣΔ διαιρέθηκε μεταξύ του Κράι Σταυρούπολης (όπου δημιουργήθηκε ο Φύλακας Γκρόζνι), της ΑΣΣΔ του Νταγκεστάν, τη Βόρεια Οσσετική ΑΣΣΔ και τη Γεωργιανή ΣΣΔ.

Μεταπολεμική περίοδος 
Η δημοκρατία αποκαταστάθηκε στις 9 Ιανουαρίου 1957 από τον Νικίτα Χρουστσόφ.

Τον Νοέμβριο του 1990, η δημοκρατία εξέδωσε δήλωση κυριαρχίας και τον Μάιο του 1991 ανακηρύχθηκε μια ανεξάρτητη Τσετσενο-Ινγκουσετική Δημοκρατία, η οποία στη συνέχεια χωρίστηκε στις ανεξάρτητες Δημοκρατίες της Τσετσενίας και Ινγκουσετίας. Σήμερα, και οι δύο είναι ομοσπονδιακά υποκείμενα της Ρωσίας.

Δημογραφικά στοιχεία 

 Στατιστικά στοιχεία ζωτικής σημασίας

 Πηγή: Ρωσική Ομοσπονδιακή Κρατική Στατιστική Υπηρεσία

 Εθνοτικές ομάδες

 Συνδυασμένα αποτελέσματα από την Τσετσενία και την Ινγκουσετία

Δείτε επίσης 
Ιστορία της Τσετσενίας
Κατάλογος των ηγετών της Κομμουνιστικής Τσετσενίας
Πρώτος Γραμματέας του Τσετσενο-Ινγκουσετικού Κομμουνιστικού Κόμματος

Σημειώσεις

Παραπομπές

Αυτόνομες δημοκρατίες της Σοβιετικής Ένωσης
Βρατίσλαος Α΄ της Βοημίας

Ο Βρατίσλαος Α΄, λατιν. Vratislaus I, τσεχ. Vratislav I (π. 883 - 13 Φεβρουαρίου 921) από τον Οίκο των Πρεμυσλιδών ήταν δούκας της Βοημίας (915-921).

Βιογραφία
Ήταν ο δευτερότοκος γιος τού Μποζιβόι Α΄ δούκα της Βοημίας και της αγίας Λουντμίλα, κόρης τού Σλάβιμπορ πρίγκιπα των Σορμπιανών.

Για να ενισχύσει τους δεσμούς του με τους Πολάμπιαν Σλάβους (τού Έλβα), νυμφεύτηκε την Ντραχομίρα, πριγκίπισσα των Χεβέλλιαν. Το 915 απεβίωσε ο μεγαλύτερος αδελφός του Σπυτίνιεφ Α΄ και τον διαδέχθηκε. Την εποχή αυτή η χώρα γύρω από την Πράγα είχε ήδη απομακρυνθεί από τη σφαίρα επιρροής της Μεγάλης Μοραβίας και περιήλθε στο περιβάλλον της Ανατολικής Φραγκίας και ιδιαίτερα τού Αρνούλφου των Λιουπολντιδών δούκα της Βαυαρίας. Τα Χρονικά της Φούλντα της εποχής του αναφέρουν, ότι το 900 ο στρατός της Βαυαρίας είχε επιτεθεί, σε συμμαχία με τους Βοημούς, στον Μοϊμίρ Β΄ της Μοραβίας. Από την άλλη ο Βρατίσλαος Α΄ πρόσφερε ελεύθερη διέλευση στους Ούγγρους εισβολείς και υποστήριξε την εκστρατεία τους το 915 εναντίον τού Ερρίκου Α΄ των Οθωνιδών δούκα της Σαξονίας (μετέπειτα βασιλιά της Γερμανίας).

Του αποδίδεται η ίδρυση της βασιλικής τού Αγ. Γεωργίου στο κάστρο της Πράγας και επίσης η ίδρυση τού Βρότσλαφ (Βρατσιλάβια) στη Σιλεσία. Απεβίωσε σε μάχη κατά των Ούγγρων, ίσως το 919 ή μάλλον το 921.

Οικογένεια
Νυμφεύτηκε τη Ντραχομίρα, κόρη πρίγκιπα των Χαβέλλιαν (Στοντόραν) Πολωνών και είχε τέκνα:
 Βεντσεσλάος Α΄ π. 907-935, δούκας της Βοημίας.
 Μπολέσλαος Α΄ π. 915-967/72, δούκας της Βοημίας.
 (;) Στρζεζισλάβα απεβ. 987, παντρεύτηκε τον Σλάβνηκ ευγενή της Βοημίας και είχε τέκνα:
 Σομπιέσλαφ π. 950-1004.
 Αδαλβέρτος π. 956-997, επίσκοπος της Πράγας, ιεραπόστολος, άγιος.

Πηγές
 Ancestral Roots of Certain American Colonists Who Came to America Before 1700 by Frederick Lewis Weis; Line 244-7
 The Plantagenet Ancestry by William Henry Turton, Page 85
 Royal Highness, Ancestry of the Royal Child by Sir Iain Moncreiffe, Pages 64–65

Οίκος των Πρεμυσλιδών
Άγη Κασούμη

Η Αγαθή "Άγη" Κασούμη, γεννημένη στην Αθήνα το 1966 είναι ελληνίδα πρωταθλήτρια της σκοποβολής για 40 χρόνια στην Ελλάδα, μεσογειονίκης με 6 συμμετοχές σε Ολυμπιακούς Αγώνες, συμμετοχές σε παγκόσμια κύπελλα και Ευρωπαϊκά πρωταθλήματα. Είναι επίσης πτυχιούχος προπονήτρια σκοποβολής και δημοσιογράφος, μιλάει τέσσερις γλώσσες αγγλικά, γερμανικά, αγγλικά και ιταλικά.

Ξεκίνησε την σκοποβολή από πολύ μικρή ηλικία, πατέρας της είναι ο πρώην πρωταθλητής της σκοποβολής Δημήτρης Κασούμης. Πρωταθλήτρια Ελλάδος για 40 έτη, τελευταίο το 2018, στο σπορ πιστόλι. Στην καριέρα της έχει κατακτήση επίσης 6 μετάλλια σε παγκόσμιο πρωτάθλημα, 2 σε Ευρωπαϊκό και 2 σε Μεσογειακούς αγώνες. Έχει αγωνιστεί στο top-8 τρεις φορές, το παγκόσμιο πρωτάθλημα που συμμετέχουν οι 8 καλύτερες σκοπεύτριες του κόσμου, το 1990, το 1996 και το 1999. Ήταν αθλήτρια του Ζ.Α.Ο.Ν. Κηφισιάς ενώ σήμερα ανήκει στον σύλλογο Ε.Α.Σ.Ο. Άγη Κασούμη. Είναι κάτοχος του πανελλήνιου ρεκόρ στο σπορ πιστόλι από το 1981 έως σήμερα (2018).

Στους Ολυμπιακούς αγώνες συμμετείχε, το 1984 στο Λος Άντζελες όπου τερμάτισε 21η στο σπορ πιστόλι. Το 1988 στην Σεούλ ήταν 31η στο σπορ πιστόλι και 22η στο αεροβόλο πιστόλι, το 1992 στην Βαρκελώνη ήταν 11η στο σπορ πιστόλι και 39η στο αεροβόλο πιστόλι. Το 1996 στην Ατλάντα 15η στο σπορ πιστόλι, το 2000 στο Σίδνεϊ ήταν 20η στο σπορ πιστόλι και 32η στο αεροβόλο πιστόλι. Το 2004 στην Αθήνα ήταν 21η στο σπορ πιστόλι.

Στο Παγκόσμιο κύπελλο, το 1990 στο Ρίο ντε Τζανέιρο ήταν δεύτερη στο σπορ πιστόλι και τρίτη στο αεροβόλο πιστόλι, το 1991 ήταν τρίτη στο Μεξικό στο σπορ πιστόλιι. Ήταν πρώτη το 1996 στην Ατλάντα στο σπορ πιστόλι, την ίδια χρονιά δεύτερη στην Αβάνα στο σπορ πιστόλιι. Και στην Σεούλ το 1999 ήταν τρίτη στο σπορ πιστόλι.

Στους Μεσογειακούς αγώνες του 2005 στην Αλμερία της Ισπανίας ήταν τρίτη. Στους Μεσογειακούς αγώνες του 2013 στη Μερσίνα της Τουρκίας κατέκτησε το ασημένιο μετάλλιο τερματίζοντας δεύτερη πίσω από την Σέρβα Ζοράνα Αρούνοβιτς.

Στο ευρωπαϊκό πρωτάθλημα νεανίδων ήταν δεύτερη στην Βουδαπέστη το 1986 στο σπορ πιστόλι και δεύτερη στην Δανία το 1983 στο σπορ πιστόλι.

Καλύτερη ελληνίδα αθλήτρια στα Αθλητικά Βραβεία ΠΣΑΤ το 1984.

Παραπομπές 

Ελληνίδες αθλήτριες της σκοποβολής
Έλληνες σκοπευτές στους Θερινούς Ολυμπιακούς Αγώνες
Έλληνες προπονητές σκοποβολής
Έλληνες δημοσιογράφοι
Μπολέσλαος Α΄ της Βοημίας

Ο Μπολέσλαος Α΄ ο Ανηλεής, λατιν. Boleslaus I, τσεχ. Boleslav I. ukrutný (π. 915 - 15 Ιουλίου 967/72) από τον Οίκο των Πρεμυσλιδών ήταν δούκας της Βοημίας (935-967/72).

Βιογραφία
Ήταν ο δευτερότοκος γιος τού Βρατισλάου Α΄ δούκα της Βοημίας και της Ντραχομίρα, κόρης πρίγκιπα ηγεμόνα της φυλής των Χαβέλιαν Σλάβων τού Έλβα.

Είναι διαβόητος για τη συμμετοχή στον φόνο τού μεγαλύτερου αδελφού του αγίου Βεντσεσλάου Α΄ δούκα της Βοημίας, οπότε τον διαδέχθηκε. Παρά ταύτα οι Τσέχοι ιστορικοί τον χαρακτηρίζουν δραστήριο ηγεμόνα, που ενδυνάμωσε τη Βοημία και επέκτεινε το έδαφός της. Στις συνεισφορές του περιλαμβάνονται η επέκταση τού εμπορίου με τη συνακόλουθη οικονομική ανάπτυξη και η εισαγωγή κοπής τού πρώτου τοπικού αργυρού νομίσματος, τού δηνάριου της Πράγας.

Οικογένεια
Το όνομα της συζύγου του ίσως είναι Μπιαγκότα· δεν γνωρίζουμε αν όλα τα τέκνα του είναι από την ίδια μητέρα:
 Ντουμπράβκα π. 940/5-977, παντρεύτηκε τον Μιέσκο Α΄ των Πιαστ δούκα της Πολωνίας. Μάλλον γιος της ήταν ο:
 Βλαντιβόι των Πιαστ π. 981-1003, δούκας της Βοημίας.
 Μπολέσλαος Β΄ π. 930-999, δούκας της Βοημίας.
 Στράτσκβας 929/35-996, επίσκοπος της Πράγας.
 Μλάντα, ηγουμένη σε μονή Βενεδικτίνων.

Πηγές
 Ancestral Roots of Certain American Colonists Who Came to America Before 1700 by Frederick Lewis Weis; Line 244-7
 The Plantagenet Ancestry by William Henry Turton, Page 85

Οίκος των Πρεμυσλιδών
Στράτσκβας

Ο Στράτσκβας (τσεχ.: Strachkvas, 28 Σεπτεμβρίου 929/935 - 1006) ήταν κληρικός με το όνομα Κριστιάν που έγινε επίσκοπος της Πράγας, όμως απεβίωσε κατά την χειροτονία. Προερχόταν από τον Οίκο των Πρεμυσλιδών.

Βιογραφία
Ήταν γιος τού Μποεσλάου Β΄ δούκα της Βοημίας και της Αντίβα ή της Έμμα τού Μιελνήκ.

Την ημέρα πού γεννήθηκε, ήταν εορτή και ο πατέρας του συμμετείχε στον φόνο τού αδελφού του Βεντσεσλάου Β΄ δούκα της Βοημίας για να τον διαδεχθεί. Νοιώθωντας τύψεις ο Μπολέσλαος Β΄, βάπτισε τον γιο του Στράτσκβας (=φοβερή εορτή) και υποσχέθηκε να τον αφιερώσει στη θρησκεία, έτσι τον μόρφωσε για κληρικό και κράτησε τον λόγο του.

Σύμφωνα με το Χρονικό τού Κοσμά της Πράγας, το 994 ο Αδαλβέρτος επίσκοπος της Πράγας πρόσφερε την επισκοπή του στον Στράτσκβας, λέγοντάς του, ότι ήταν ένας Πρεμυσλίδης και εύκολα θα υπέτασσε το πλήθος. Όμως ο Στράτσκβας αρνήθηκε το να γίνει επίσκοπος. Το επόμενο έτος η οικογένεια τού Αδαλβέρτου σφαγιάστηκε και ο ίδιος διέφυγε από την Πράγα. Τότε ο Στράτσκβας διορίστηκε διάδοχός του. Κατά τη διάρκεια της τελετής εγκατάστασής του και ενώ επρόκειτο να αναλάβει το αξίωμα, απεβίωσε αιφνίδια. Οι περιστάσεις τού συμβάντος παραμένουν ασαφείς.

Πηγές
  "Boje polabských Slovanů za nezávislost v letech 928 – 955" (in Czech). E-středověk.cz. Retrieved 7 September 2013.

Οίκος των Πρεμυσλιδών
Επίσκοποι του 10ου αιώνα
Επίσκοποι του 11ου αιώνα
Μπολέσλαος Γ΄ της Βοημίας

Ο Μπολέσλαος Γ΄ ο ερυθρός ή ο τυφλός, τσεχ. Boleslav III. ryšavý ή slepý (π. 965 - 1037) από τον Οίκο των Πρεμυσλιδών ήταν δούκας της Βοημίας (999-1002, 1003). Ήταν ο "χειρότερος από όλους όσους κάθισαν στον θρόνο της Βοημίας".

Βιογραφία
Ήταν ο πρωτότοκος γιος τού Μπολεσλάου Α΄ τού ευσεβούς δούκα της Βοημίας και της πρώτης συζύγου του Αντίβα, ίσως κόρης τού Εδουάρδου των Ουέσσεξ της Αγγλίας.

To 999 διαδέχθηκε τον πατέρα του, που απεβίωσε. Αποδείχθηκε ασθενής ηγεμόνας και σύντομα εισήλθε σε άγρια κληρονομική σύγκρουση με τους αδελφούς του Γιαρομίρ και Όλντριχ. Τους έδιωξε και εκείνοι κατέφυγαν στο Ρέγκενσμπουρκ, στην Αυλή τού Ερρίκου Β΄ της Γερμανίας μαζί με τη μητέρα τους Έμμα τού Μιελνήκ.

Το 1002 οι ευγενείς τού Οίκου των Βρσόβτσι εξεγέρθηκαν και ανάγκασαν τον Μπολέσλαο Γ΄ να διαφύγει στον Ερρίκο Α΄ των Μπάμπενμπερκ μάργραβο της Αυστρίας. Στην αρχή ο Ερρίκος Α΄ τον συνέλαβε, λόγω παλαιάς προσβολής εκείνου, αλλά τον συγχώρησε και τού πρόσφερε υποστήριξη. Εν τω μεταξύ ο Μπολέσλαφ Α΄ της Πολωνίας εγκατέστησε τον αδελφό του  Βλαντιβόι (και εξάδελφο τού Μπολεσλάου Γ΄) ως δούκα της Βοημίας, που όμως ήταν αλκοολικός και απεβίωσε το επόμενο έτος. Τότε το 1003 οι Βοημοί ευγενείς κάλεσαν τα αδέλφια Γιαρομίρ και Όλντριχ από την εξορία, που έγινα δούκες με τη σειρά στη Βοημία.

Πηγές
 Thietmar of Merseburg. Chronik. Neu übertragen und erläutet von W. Trillmich, B. 1957.
 Cosmas of Prague. Chronicle of Bohemians.

Οίκος των Πρεμυσλιδών
Γιαρομίρ της Βοημίας

Ο Γιαρομίρ, τσεχ. Jaromír (απεβ. 4 Νοεμβρίου 1035) από τον Οίκο των Πρεμυσλιδών ήταν δούκας της Βοημίας (1003, 1004-12, 34-35).

Βιογραφία
Ήταν ο δευτερότοκος γιος τού Μπολεσλάου Β΄ τού ευσεβούς και της δεύτερης συζύγου του Έμμας τού Μιελνήκ. Αδελφός του από τον πρώτο γάμο τού πατέρα του ήταν ο Μπολέσλαος Γ΄.

Το 1002 ο Γιαρομίρ εξεγέρθηκε εναντίον τού Μπολεσλάου Γ΄, που τον είχε ευνουχίσει και εκδιώξει με τη μητέρα του και τον αδελφό του Όλντριχ. Είχαν καταφύγει στο Ρέγκενσμπουρκ, στην Αυλή της Βαυαρίας. Ωστόσο ο Μπολέσλαος Γ΄ δεν μπορούσε να εξασφαλίσει την εξουσία του: εκτοπίστηκε από εξέγερση των ευγενών Βρσόβτσι. Τότε ο Μπολέσλαφ Α΄ της Πολωνίας εγκατέστησε τον αδελφό του Βλαντιβόι (και εξάδελφο τού Μπολεσλάου Γ΄) ως δούκα της Βοημίας. Αυτός εξασφάλισε την υποστήριξη τού Ερρίκου Β΄ της Γερμανίας, υποσχόμενος τη Βοημία ως φέουδο.

Το επόμενο έτος απεβίωσε ο Βλαντιβόι και οι αδελφοί Γιαρομίρ και Όλντριχ επέστρεψαν και ο πρώτος ανακηρύχθηκε δούκας από τους ευγενείς. Έπειτα ο βασιλιάς της Πολωνίας επανέφερε τον Μπολέσλαο Γ΄ ως δούκα, ο οποίος διέταξε σφαγή της γενιάς των Βρσόβτσι, που είχαν εξεγερθεί. Έχασε όμως την υποστήριξη τού Μπολέσλαφ Α΄ και τελικά εξέπεσε της εξουσίας. Εν τω μεταξύ ο Γιαρομίρ στο Μέρσεμπουργκ ζήτησε τη στρατιωτική υποστήριξη τού Ερρίκου Β΄ και υποσχέθηκε να κρατήσει τη Βοημία ως υποτελής του. Αυτή η ενέργεια έθεσε οριστικά τη Βοημία εντός της δικαιοδοσίας της Γερμανίας.

Πηγές
 Cosmas of Prague (2009). The Chronicle of the Czechs. Translated by Lisa Wolverton. CUA Press. pp. 105–108. ISBN 9780813215709.

Οίκος των Πρεμυσλιδών
Αρσενικό Νάξου

Το Αρσενικό Νάξου ή κεφαλοτύρι Νάξου είναι σκληρό τυρί με βουτυρένια, απαλή υφή, πικάντικη γεύση και υπέροχη επίγευση γίδινου αρωματικού γάλακτος. Παρασκευάζεται στη Νάξο από αιγοπρόβειο γάλα σε αναλογία 70-30% που θερμαίνεται και πήζει με πυτιά. Η μάζα αυτή αφήνεται να στραγγίσει σε καλούπια από καλάθια, από τα οποία παίρνει και το τελικό της σχήμα. Αφού στραγγίξει και αποκτήσει την απαιτούμενη συνοχή, το τυρόπηγμα αλείφεται με αμούργι από ελαιόλαδο και τοποθετείται για ωρίμανση. Εκεί, αλλάζει θέση κάθε τρεις μέρες ενώ αλείφεται συνεχώς για να φτάσει παντού το αμούργι. Μετά από 6 μήνες το τυρί είναι έτοιμο να ελευθερώσει τα αρώματα του και να συνοδεύσει με τον καλύτερο τρόπο σαγανάκια, κρασί και σαλάτες ή να τριφτεί σε ζυμαρικά. Συνήθως έχει μαύρο περίβλημα με παραφίνη. 

Το Αρσενικό Νάξου έχει αξία παλαίωσης όπως τα κρασιά, δηλαδή όταν δοκιμάστηκε τυρί 4, 9 και 16 μηνών παλαίωσης αξιολογήθηκε ότι το αμούργι «δουλεύει», αναδεικνύοντας μια απαλή γλυκύτητα με την υφάλμυρη δομή της που σε συνδυασμό με την πικάντικη τάση της αγγίζει το umami. Δηλαδή το παλαιωμένο τυρί αποκτά πιο βαθιά γεύση και χαρακτηριστικά αρώματα. Το τυροκομείο Μπαμπούνη που βρίσκεται στην Αγιασσό Νάξου, παράγει εκτός από το φημισμένο αρσενικό Νάξου, και πολλά άλλα τοπικά τυριά, όπως ανθότυρο ξερό, μυζήθρα γλυκιά, ξινομυζήθρα, τουλουμοτύρι, ξινότυρο και κωμό.   

Η Ένωση Αγροτικών Συνεταιρισμών Νάξου διαθέτει το αρσενικό Νάξου με το όνομα κεφαλοτύρι Νάξου («αρσενικό») σε κεφαλές των εννέα (9), τριών (3) και ενός (1) κιλού, καθώς και σε κομμάτια («σφήνες») των 250 γραμμαρίων σταθερού βάρους. Τα ελάχιστα λιπαρά επί ξηρού του προϊόντος είναι 40%, η μέγιστη υγρασία του προϊόντος είναι 38%. Η ποσότητα Κεφαλοτυριού Νάξου («αρσενικού») που παράγει ετησίως η Ε.Α.Σ. Νάξου ανέρχεται στους 80-100 τόνους.

Βιβλιογραφία 

Κυκλαδίτικη κουζίνα
Ελληνικά τυριά
Τυριά κατσικίσιου γάλακτος
Τυριά_πρόβειου_γάλακτος
Νάξος
Δήμος_Δρυμαλίας
Γιούτο Ναγκατόμο

Ο Γιούτο Ναγκατόμο (ιαπων.: 長友佑都, 12 Σεπτεμβρίου 1986) είναι διεθνής Ιάπωνας ποδοσφαιριστής που αγωνίζεται ως αριστερός μπακ στην Τουρκία για την Γαλατασεράι.

Κεσένα 
Τον Ιούλιο του 2010, ο Ναγκατόμο πήγε στην Ιταλία για λογαριασμό της ΑΣ Κεσένα στην Σέριε Α ως δανεικός από την Τόκιο ΦΚ.

Ίντερ 
Τον Ιανουάριο του 2011, ο Γιούτο Ναγκατόμο πήγε στην Ίντερ. Στις 6 Φεβρουαρίου 2011 πήρε το νούμερο "55" στην μπλέ φανέλα. Έπαιξε στην νίκη της ομάδας του με 5-3 επί της Ρόμα .Το πρώτο του γκολ με την Ίντερ το πέτυχε στις 6 Μαρτίου 2011 στο 5-2 εναντίον της Τζένοα. Στις 27 Σεπτεμβρίου 2011  έδωσε ασίστ στον Πιατσίνι στην νίκη της ομάδας του με 3-2 εναντίον της ΤΣΣΚΑ Μόσχας για το τσάμπιονς λιγκ.

Γαλατασεράι 
Στις 31 Ιανουαρίου ο Γιούτο Ναγκατόμο πήγε ως δανεικός στην Τουρκία για την Γαλατασεράι. Στις 30 Ιουνίου η Τούρκικη ομάδα τον έκανε δικό της.

Παραπομπές 

Ιάπωνες ποδοσφαιριστές
Ποδοσφαιριστές Παγκοσμίου Κυπέλλου 2018
Ποδοσφαιριστές Παγκοσμίου Κυπέλλου 2014
Αμυντικοί ποδοσφαιριστές
Ποδοσφαιριστές Ίντερ
Ποδοσφαιριστές Γαλατασαράι
FIFA Century Club
Παίκτες νικητές Ασιατικού Κυπέλλου Εθνών Ποδοσφαίρου
Ποδοσφαιριστές Ασιατικού Κυπέλλου Εθνών 2015
Ποδοσφαιριστές Ασιατικού Κυπέλλου Εθνών 2019
Ποδοσφαιριστές στους Θερινούς Ολυμπιακούς Αγώνες 2008
Ιάπωνες ποδοσφαιριστές στο εξωτερικό
Ποδοσφαιριστές Ασιατικού Κυπέλλου Εθνών 2011
Ποδοσφαιρική Ομοσπονδία Κατάρ

Η Ποδοσφαιρική Ομοσπονδία Κατάρ (αραβικά: الاتحاد القطري لكرة القدم, αγγλικά: Qatar Football Association, QFA) είναι το όργανο διοίκησης του ποδοσφαίρου στο Κατάρ. Εδρεύει στη Ντόχα και είναι μέλος της AFC. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Κατάρ.

Τα επαγγελματικά πρωταθλήματα της χώρας διοργανόνωνται από την Qatar Stars League υπό την εποπτεία της Ποδοσφαιρικής Ομοσπονδίας Κατάρ.

Ιστορία
Η Ποδοσφαιρική Ομοσπονδία Κατάρ ιδρύθηκε το 1970 με σκοπό τη διακυβέρνηση του ποδοσφαίρου στο Κατάρ. Προσχώρησε στην Παγκόσμια Ποδοσφαιρική Ομοσπονδία το 1972. Η ομοσπονδία διοργάνωσε το πρώτο πρωτάθλημα του Κατάρ την περίοδο 1972–73. Η ένταξή της στην Ασιατική Συνομοσπονδία Ποδοσφαίρου έγινε το 1974.

Παραπομπές

Εξωτερικοί σύνδεσμοι
 
 Το Κατάρ  στον ιστότοπο της FIFA
 Το Κατάρ στον ιστότοπο της AFC

Καταρ
Ποδόσφαιρο στο Κατάρ
Κιργιζική Σοβιετική Εγκυκλοπαίδεια

Η Κιργιζική Σοβιετική Εγκυκλοπαίδεια () είναι η πρώτη γενική εγκυκλοπαίδεια στη Κιργιζική γλώσσα. Οι έξι τόμοι δημοσιεύθηκαν στην πρωτεύουσα Φρούνζε (αργότερα μετονομάστηκε σε Μπισκέκ) από το 1976 έως το 1980. Ο συμπληρωματικός τόμος, Κιργιζική ΣΣΔ, δημοσιεύθηκε το 1982 στα κιργιζικά και ρωσικά.

Οι κύριοι συντάκτες ήταν οι Ασανμπέκ Ταμπαλντίεφ (τόμος 1) και Μπιουμπίνα Ορουζμπάγιεβα (τόμοι 2-6).

Δείτε επίσης 

 Μεγάλη Σοβιετική Εγκυκλοπαίδεια

Σοβιετικές εγκυκλοπαίδειες
Εμινέ Ερντογάν

Η Εμινέ Ερντογάν (τουρκικά: Emine Erdoğan, γεννήθηκε ως Εμινέ Γκιουλμπαράν· 21 Φεβρουαρίου 1955) είναι η σύζυγος του Προέδρου της Τουρκίας Ρετζέπ Ταγίπ Ερντογάν και Πρώτη Κυρία της Τουρκίας.

Βιογραφία 
Η Εμινέ Ερντογάν γεννήθηκε στο Ουσκουντάρ στην Κωνσταντινούπολη. Είναι Αραβικής καταγωγής και η οικογένειά της κατάγεται από την νοτιοανατολική επαρχία Σιίρτ. Είναι το μικρότερο παιδί μιας οικογένειας με πέντε παιδιά. Παρακολούθησε τη Σχολή Καλών Τεχνών Μιτχάτ Πασά Ακσάμ, αλλά εγκατέλειψε τις σπουδές της πριν την αποφοίτηση.

Η Ερντογάν εντάχθηκε στον "Σύλλογο Ιδεαλιστών Γυναικών" (που συνδέεται με τους Γκρίζους Λύκους). Κατά τη διάρκεια εκείνων των δραστηριοτήτων γνώρισε τον Ρετζέπ Ταγίπ Ερντογάν σε συνέδριο. Ο Ρετζέπ Ταγίπ Ερντογάν και η Εμινέ Γκιουλμπαράν παντρεύτηκαν στις 4 Φεβρουαρίου 1978. Το ζευγάρι έχει αποκτήσει τέσσερα παιδιά: τον Αχμέτ Μπουράκ Ερντογάν, την Σουμεγιέ (που παντρεύτηκε τον βιομήχανο άμυνας Σελτσούκ Μπαϋρακτάρ τον Μάιο 2016), τον Νετσμετίν Μπιλάλ και την Εσρά.

Πολιτική ζωή 

Στις 7 Δεκεμβρίου 2010, ο Πρωθυπουργός του Πακιστάν Σιέντ Γιουσάφ Ράζα Γκιλάνι την βράβευσε με το Νισάν-ε-Πακιστάν, σε αναγνώριση των προσπαθειών της για τους πλημμυροπαθείς. Τον Οκτώβριο του 2010, η Ερντογάν επισκέφθηκε το Πακιστάν και τις περιοχές που επλήγησαν από τις πλημμύρες για να δει την καταστροφή που προκλήθηκε από τις πλημμύρες και συνέβαλε σημαντικά στην φιλανθρωπική εκστρατεία με σκοπό να βοηθήσει τους πλημμυροπαθείς της χώρας.

Στις 16 Φεβρουαρίου 2011, η Εμινέ Ερντογάν βραβεύτηκε με το "Prix de la Fondation" από το Φόρουμ Κρανς Μοντάνα, σε τελετή που πραγματοποιήθηκε στις Βρυξέλλες.

Η πρώτη Κυρία Ερντογάν έχει παίξει ενεργό ρόλο κατά του παιδικού γάμου, δηλώνοντας ξεκάθαρα ότι "Ο εξαναγκασμένος παιδικός γάμος είναι απαράδεκτος κάτω από οποιεσδήποτε συνθήκες".

Παραπομπές 

Τούρκοι αραβικής καταγωγής
Ρωμανός Ιωαννίνων

Για οικισμούς στην Ελλάδα με το ίδιο όνομα δείτε το λήμμα: Ρωμανός

Ο Ρωμανός είναι ορεινό χωριό με 403 κατοίκους του νομού Ιωαννίνων στην Ήπειρο σε υψόμετρο 500 μέτρων.

Γεωγραφία - Ιστορία
Ο Ρωμανός βρίσκεται στις ανατολικές πλαγιές των ορέων Σουλίου, δυτικά του Αχέροντα ποταμού. Απέχει 55 χλμ ΝΔ. από την πόλη των Ιωαννίνων και 50 χλμ. ΒΔ. από την Άρτα. Αξιοθέατα της περιοχής είναι: 

 στη τοποθεσία "Ρόγκι" έχουν βρεθεί αρχαίοι τάφοι που έχουν κηρυχθεί αρχαιολογικός χώρος (ΥΑ 15794/19-12-1961 - ΦΕΚ 35/Β/2-2-1962)
 στη τοποθεσία "Λυκούρσι" υπάρχουν τα ερείπια της εκκλησίας του Αγίου Αθανασίου (ΥΑ 15904/24-11-1962 - ΦΕΚ 473/Β/17-12-1962) κηρυχθεί αρχαιολογικός χώρος
 προς τα βόρεια του χωριού υπάρχει η ιερά μονή Μεταμόρφωσης του Σωτήρα η οποία ιδρύθηκε το 1113 από τον Ηγούμενο Ιωάσαφ. Καταστράφηκε πολλές φορές με τελευταία το 1611. Μετά από αυτή την καταστροφή ο ηγούμενος Παρθένιος ο Α' από την Μουκοβίνα, το 1866, την ανακαίνισε και την έκανε (από το 1890 έως 1926) κέντρο δραστηριοτήτων όπως: συντήρηση σχολείων, συσσίτιο για φτωχούς, φιλοξενία διδασκάλων, κ.λ.π. Πανηγυρίζει 6 Αυγούστου

Το χωριό συγκαταλέγεται μεταξύ των 27 χωριών της "Λάκκας Σουλίου" ή "Λακκοχώρια" και ειδικότερα στα 14 της "Λάκκας Μπότσαρη", έτσι όπως αυτά ονομάστηκαν την περίοδο της τουρκοκρατίας προς τιμή του  ήρωα του 1821, Μάρκου Μπότσαρη, ο οποίος καταγόταν και έζησε στην περιοχή για ένα διάστημα.

Ονομασία - Διοικητικά
Ως κοινότητα αναγνωρίστηκε για πρώτη φορά, μετά την απελευθέρωση,  το 1919 με το ΦΕΚ 184Α-19/08/1919. Σύμφωνα με το σχέδιο Καλλικράτης  αποτελεί τη τοπική κοινότητα Ρωμανού που ανήκει στη δημοτική ενότητα Λάκκας Σουλίου του Δήμου Δωδώνης και σύμφωνα με την απογραφή 2011 έχει πληθυσμό 403 κατοίκους.

Εξωτερικοί σύνδεσμοι
Φωτογραφίες του χωριού από τον ιστότοπο http://www.neolaiaromanou.gr
Ρωμανο - Λάκκα από το https://www.youtube.com

Παραπομπές

Χωριά του νομού Ιωαννίνων
Δήμος Δωδώνης
Λούβο Μανιόνγκα

Ο Λούβο Μανιόνγκα είναι Νοτιοαφρικανός αθλητής του στίβου. Συμμετέχει στο αγώνισμα του μήκους.

Μετάλλια και διακρίσεις 
Στους Ολυμπιακούς Αγώνες του Ρίο κατέκτησε την 2η θέση και το ασημένιο μετάλλιο αντίστοιχα, με επίδοση 8μ. 37εκ.

Στο Παγκόσμιο Πρωτάθλημα Στίβου στο Λονδίνο, ο Μανιόνγκα στέφθηκε παγκόσμιος πρωταθλητής με επίδοση 8μ. 48εκ.

Το 2018 κέρδισε το χρυσό μετάλλιο στους Αγώνες της Κοινοπολιτείας και στο Παγκόσμιο Πρωτάθλημα Κλειστού Στίβου, ενώ το 2011 κέρδισε το χρυσό μετάλλιο στους Αφρικανικούς Αγώνες.

Παραπομπές 

Νοτιοαφρικανοί αθλητές του στίβου
Κάτοχοι μεταλλίων του Παγκοσμίου Πρωταθλήματος Στίβου
Αργυροί Ολυμπιονίκες του στίβου
Άβυσσος του Τσάλεντζερ

Η Άβυσσος του Τσάλεντζερ (Αγγλικά Challenger Deep, "Η Άβυσσος των Διεκδικητών") είναι το βαθύτερο γνωστό σημείο της υδρόσφαιρας της Γης, με βάθος από 10.898 έως 10.916. Το πιο κοντινό σημείο γης στην Άβυσσο είναι η νήσος Φάις.

Σημειώσεις 

Ακραία σημεία της Γης
Ανατολική Βεγγάλη

Η Ανατολική Βεγγάλη (βεγγαλικά: পূর্ব বাংলা) ήταν μια γεωγραφικά μη συνοριακή επαρχία του Νομίνιον του Πακιστάν που κάλυπτε το Μπαγκλαντές. Με την ακτογραμμή του στον κόλπο της Βεγγάλης, συνόρευε με την Ινδία και τη Βιρμανία. Βρισκόταν πολύ κοντά, αλλά δεν μοιραζόταν σύνορα με το Βασίλειο του Νεπάλ, την Κίνα, το Βασίλειο του Σικίμ και το Βασίλειο του Μπουτάν. Η πρωτεύουσα της ήταν η Ντάκα.

Ο διαμελισμός της Βρετανικής Ινδίας, ο οποίος χώριζε τη Βεγγάλη κατά θρησκευτικές λωρίδες, καθιέρωσε τα σύνορα της πλειοψηφίας των Μουσουλμάνων της Ανατολικής Βεγγάλης. Η επαρχία υπήρχε κατά τη διάρκεια της βασιλείας δύο μοναρχών, μεταξύ των οποίων και ο Γεώργιος ΣΤ΄ και η Ελισάβετ Β΄. και τρεις Γενικούς Κυβερνήτες, μεταξύ των οποίων ο Μοχάμεντ Αλί Τζίνα, ο Χαουατζά Ναζιμουντίν και ο Γκουλάμ Μουχάμαντ. Οι επαρχιακοί κυβερνήτες της περιλάμβαναν έναν Βρετανό διαχειριστή και αρκετούς Πακιστανούς πολιτικούς. Η πρωθυπουργία του διεξήχθη από κορυφαίους πολιτικούς της Βεγγάλης.

Η Ανατολική Βεγγάλη ήταν η πολυπληθέστερη και κοσμοπολίτικη επαρχία του ντομίνιον. Η Ανατολική Βεγγάλη ήταν ένας κόμβος πολιτικών κινημάτων, συμπεριλαμβανομένων των ομάδων του Γλωσσικού Κινήματος της Βεγγάλης και των ομάδων υπέρ της δημοκρατίας. Διαλύθηκε και αντικαταστάθηκε από το Ανατολικό Πακιστάν κατά τη διάρκεια του καθεστώτος Μιας Μονάδας που εφάρμοσε ο πρωθυπουργός Μοχάμαντ Αλί Μποργκά.

Το επαρχιακό νομοθετικό σώμα ήταν η Νομοθετική Συνέλευση της Ανατολικής Βεγγάλης.

Παραπομπές

Πρώην κράτη της Ασίας
Στάδιο Ντόκλαντς

Το Στάδιο Ντόκλαντς (αγγλικά: Docklands Stadium), γνωστό και με το εμπορικό όνομα Marvel Stadium από το Σεπτέμβριο του 2018, είναι ένα αθλητικό και ψυχαγωγικό στάδιο πολλαπλών χρήσεων στον περίβολο Ντόκλαντς της Μελβούρνης στη Βικτώρια της Αυστραλίας. Η κατασκευή ξεκίνησε τον Οκτώβριο του 1997 με την επωνυμία Στάδιο Βικτώρια (Victoria Stadium), και ολοκληρώθηκε το 2000 με κόστος 460 εκατομμυρίων δολαρίων.

Το γήπεδο, που χτίστηκε αρχικά για να αντικαταστήσει το Γουέιβερλι Παρκ (Waverley Park), χρησιμοποιείται κυρίως για το άθλημα του αυστραλιανού ποδοσφαίρου και είναι έδρα της Ομοσπονδίας Αυστραλιανού Ποδοσφαίρου (AFL), η οποία, από τις 7 Οκτωβρίου 2016, έχει αποκλειστική κυριότητα του χώρου. Επίσης, την έδρα της στο χώρο του σταδίου έχει το ψηφιακό κέντρο εκπομπών της Seven Network.

Το γήπεδο φιλοξενεί επίσης και άλλα αθλητικά γεγονότα, συμπεριλαμβανομένων μερικών εγχώριων αγώνων κρίκετ, αγώνων ποδοσφαίρου της Μέλμπουρν Βίκτορι, αγώνων ράγκμπι λιγκ και ράγκμπι γιούνιον, καθώς και πλήθους ειδικών εκδηλώσεων και συναυλιών.

Εικόνες

Παραπομπές

Εξωτερικοί σύνδεσμοι
Official website
Satellite photo of Docklands Stadium

Στάδια ποδοσφαίρου
Μελβούρνη
Μποζιβόι Β΄ της Βοημίας

Ο Μποζιβόι Β΄, τσεχ. Bořivoj ΙΙ. (π. 1064 - 2 Φεβρουαρίου 1124) από τον Οίκο των Πρεμυσλιδών ήταν δούκας της Βοημίας (1100-07, 17-20).

Βιογραφία
Ήταν ο δευτερότοκος γιος τού Βρατισλάου Β΄ δούκα και πρώτου βασιλιά της Βοημίας και της Σβιετοσλάβας των Πιαστ, κόρης τού Καζιμίρ Α΄ δούκα της Πολωνίας.

Διαδέχθηκε τον μεγαλύτερο αδελφό του Μπρέτισλαφ Β΄ δούκα της Βοημίας. Αντιτέθηκε στον εξάδελφό του Ούλριχ Α΄ δούκα τού Μπρνο, ο οποίος ανέκτησε το φρούριο, που είχε κατασχεθεί από τον πατέρα του. Ακολούθησε εμφύλια διαμάχη. Ο Ούλριχ/Όλντριχ Α΄ επρόκειτο να αναγνωρίσει την επικυριαρχία τού Ερρίκου Δ΄ της Γερμανίας για να κερδίσει την υποστήριξή του, αλλά ο Μποζιβόι Β΄ είχε ήδη εκικυρωθεί από τον βασιλιά της Γερμανίας ως υποτελής του. Τελικά ο Ούλριχ Α΄ αναγκάστηκε να διαφύγει στη Μοραβία.

Το 1102 ο Λαδίσλαος Α΄ Χέρμαν δούκας της Πολωνίας απεβίωσε και ακολούθησε έρδια για τη διαδοχή. Ο Μποζιβόι Β΄ και ο εξάδελφός του Σβατοπλούκ υποστήριξαν τον Ζμπιγκιέφ έναντι τού Μπολέσλαφ Γ΄ τού Στραβόστομου. Τότε ο Μπολέσλαφ Γ΄ δωροδόκησε τον Μποζιβόι Β΄, που αποσύρθηκε. Ο Σβατοπλούκ οργίστηκε και έφυγε, παίρνοντας μερικούς άρχοντες μαζί του. Προσπάθηκε να εγείρει τον Κολομάν της Ουγγαρίας εναντίον τού Μποζιβόι Β΄, αλλά δεν επέτυχε ως το 1107. Το έτος αυτό ο αδελφός του Μποζιβόι Β΄, ο Βλαδίσλαος Α΄ εξεγέρθηκε εναντίον του και με τη βοήθεια τού Κολομάν κατέλαβε την Πράγα. Ο Σβατοπλούκ που είχε πρόσφατα αιχμαλωτίσει τον Μποζιβόι Β΄, ανακηρύχθηκε βασιλιάς. Ο Ερρίκος Ε΄ της Γερμανίας τον ανάγκασε να ελευθερώσει τον Μποζιβόι Β΄.

Πηγές
 Gesta principum Polonorum:The Deeds of the Princes of the Poles. Translated by Knoll, Paul W.; Schaer, Frank. Central European University Press. 2003.
 Thompson, James Westfall (1926). "Medieval German Expansion in Bohemia". The Slavonic Review. 4 (No. 12 March).

Παραπομπές 

Οίκος των Πρεμυσλιδών